CELEX: 62007CA0349
Language: sk
Date: 2008-12-18 00:00:00
Title: Vec C-349/07: Rozsudok Súdneho dvora (druhá komora) z  18. decembra 2008 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Sopropé – Organizações de Calçado, Lda/Fazenda Pública (Colný kódex Spoločenstva — Zásada dodržiavania práva na obhajobu — Dodatočné vyberanie dovozného cla)

21.2.2009   
            
            
               SK
            
            
               Úradný vestník Európskej únie
            
            
               C 44/16
            
         Rozsudok Súdneho dvora (druhá komora) z 18. decembra 2008 (návrh na začatie prejudiciálneho konania, ktorý podal Supremo Tribunal Administrativo – Portugalsko) – Sopropé – Organizações de Calçado, Lda/Fazenda Pública
   (Vec C-349/07) (1)
   
   (Colný kódex Spoločenstva - Zásada dodržiavania práva na obhajobu - Dodatočné vyberanie dovozného cla)
   (2009/C 44/25)
   Jazyk konania: portugalčina
   Vnútroštátny súd, ktorý podal návrh na začatie prejudiciálneho konania
   Supremo Tribunal Administrativo
   Účastníci konania pred vnútroštátnym súdom
   
      Žalobkyňa: Sopropé – Organizações de Calçado, Lda
   
      Žalovaný: Fazenda Pública
   
      Za účasti: Ministério público
   Predmet veci
   Návrh na začatie prejudiciálneho konania – Supremo Tribunal Administrativo – Zlučiteľnosť vnútroštátnych ustanovení daňového konania v oblasti lehôt na uplatnenie práva platiteľa dane na vypočutie s právom Spoločenstva a zásadou práva na obhajobu – Správne konanie o dodatočnom zaplatení dovozného cla za tovary pochádzajúce z Ďalekého východu
   Výrok rozsudku
   
               1.
            
            
               Pokiaľ ide o výber colného dlhu na účely dodatočného zaplatenia dovozného cla, osem až pätnásťdňová lehota poskytnutá na predloženie pripomienok dovozcovi, ktorý je podozrivý z porušenia colných predpisov, je v zásade v súlade s požiadavkami práva Spoločenstva.
            
         
               2.
            
            
               Je vecou vnútroštátneho súdu, ktorý v danej veci koná, aby určil, či vzhľadom na konkrétne okolnosti veci lehota, ktorá sa takému dovozcovi skutočne poskytla, bola dostatočná na to, aby bol účinne vypočutý colnými orgánmi.
            
         
               3.
            
            
               Vnútroštátny súd musí okrem toho overiť, či vzhľadom na lehotu, ktorá uplynula medzi okamihom, keď boli dotknutému správnemu orgánu doručené pripomienky dovozcu, a dátumom prijatia jeho rozhodnutia, možno konštatovať, že tento správny orgán náležite prihliadol na pripomienky, ktoré mu boli predložené.
            
         
      (1)  Ú. v. EÚ C 235, 6.10.2007.